Document ID: 32003L0118

Komission direktiivi 2003/118/EY,
annettu 5 päivänä joulukuuta 2003,
neuvoston direktiivien 76/895/ETY, 86/362/ETY, 86/363/ETY ja 90/642/ETY liitteiden muuttamisesta asefaatin, 2,4-D:n ja metyyliparationin jäämien enimmäismäärien osalta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmien ja vihannesten torjunta-ainejäämien enimmäismäärien vahvistamisesta 23 päivänä marraskuuta 1976 annetun neuvoston direktiivin 76/895/ETY(1), sellaisena kuin se on viimeksi muutettuna komission direktiivillä 2003/60/EY(2), ja erityisesti sen 5 artiklan,
ottaa huomioon viljojen torjunta-ainejäämien enimmäismääristä 24 päivänä heinäkuuta 1986 annetun neuvoston direktiivin 86/362/ETY(3), sellaisena kuin se on viimeksi muutettuna komission direktiivillä 2003/62/EY(4), ja erityisesti sen 10 artiklan,
ottaa huomioon eläinkunnasta peräisin olevissa elintarvikkeissa ja niiden pinnassa olevien torjunta-ainejäämien enimmäismäärien vahvistamisesta 24 päivänä heinäkuuta 1986 annetun neuvoston direktiivin 86/363/ETY(5), sellaisena kuin se on viimeksi muutettuna direktiivillä 2003/60/EY, ja erityisesti sen 10 artiklan,
ottaa huomioon torjunta-ainejäämien enimmäismäärien vahvistamisesta tietyille kasvikunnasta peräisin oleville tuotteille, mukaan lukien hedelmät ja vihannekset, 27 päivänä marraskuuta 1990 annetun neuvoston direktiivin 90/642/ETY(6), sellaisena kuin se on viimeksi muutettuna komission direktiivillä 2003/69/EY(7), ja erityisesti sen 7 artiklan,
ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(8), sellaisena kuin se on viimeksi muutettuna komission direktiivillä 2003/84/EY(9), ja erityisesti sen 4 artiklan 1 kohdan f alakohdan,
sekä katsoo seuraavaa:
(1) Komission päätöksillä 2003/219/EY(10) ja 2003/166/EY(11) päätettiin olla sisällyttämättä tehoaineita asefaatti ja metyyliparationi direktiivin 91/414/ETY liitteeseen I. Mainituissa päätöksissä säädetään, että kyseisiä tehoaineita sisältäviä kasvinsuojeluaineita ei saa enää käyttää yhteisössä.
(2) Edellä 1 kohdassa mainituissa komission päätöksissä säädetään siirtymäajoista, jotta voitaisiin täyttää käytettävien torjunta-aineiden nykyisten varastojen käyttöön liittyvät perustellut odotukset, ja on aiheellista, että tehoaineen käyttökiellosta yhteisössä johtuvia jäämien enimmäismääriä sovelletaan vasta kyseistä tehoainetta koskevan siirtymäajan päätyttyä.
(3) Sekä yhteisön käyttämät että Codex Alimentariuksessa(12) suositetut jäämien enimmäismäärät vahvistetaan ja arvioidaan samankaltaisin menetelmin. Codex Alimentariuksessa on vahvistettu asefaatille ja metyyliparationille joitakin jäämien enimmäismääriä. Ne on otettu huomioon vahvistettaessa jäämien enimmäismääriä tässä direktiivissä. Codex Alimentariuksessa vahvistettuja jäämien enimmäismääriä, joita ehdotetaan lähitulevaisuudessa peruutettaviksi, ei ole otettu huomioon. Codex Alimentariuksen mukaisia jäämien enimmäismääriä on arvioitu kuluttajille aiheutuvan riskin kannalta, mutta minkäänlaista riskiä ei todettu.
(4) Jotta taattaisiin, että kuluttajia suojellaan riittävästi altistumiselta jäämille, jotka ovat peräisin kasvinsuojelutuotteiden luvattomasta käytöstä, analyysiherkkyyden alaraja olisi aiheellista vahvistaa jäämien enimmäismääriksi asianomaisille tuote/torjunta-aine -yhdistelmille.
(5) Sen vuoksi kaikki näiden kasvinsuojelutuotteiden käytöstä johtuvat torjunta-ainejäämät on tarpeen lisätä direktiivien 86/362/ETY, 86/363/ETY ja 90/642/ETY liitteisiin niiden käyttökiellon asianmukaisen valvonnan mahdollistamiseksi ja kuluttajien suojelemiseksi.
(6) Metyyliparationijäämien enimmäismäärät on vahvistettava direktiiveissä 86/362/ETY, 86/363/ETY ja 90/642/ETY. Direktiivin 76/895/ETY säännökset, joissa kyseiset jäämien enimmäismäärät on vahvistettu, on sen vuoksi poistettava.
(7) Kun lopullista tai väliaikaista jäämien enimmäismäärää ei ole vahvistettu yhteisön tasolla, kuten on tilanne sitrushedelmissä olevien 2,4-D:n jäämien enimmäismäärän osalta komission direktiivin 2002/97/EY(13) nojalla, jäsenvaltioiden on vahvistettava väliaikainen kansallinen jäämien enimmäismäärä direktiivin 91/414/ETY 4 artiklan 1 kohdan f alakohdan mukaisesti, ennen kuin kyseisiä tehoaineita sisältävät kasvinsuojeluaineet voidaan sallia. Eräs jäsenvaltio on toimittanut tietoja, jotka osoittavat, että sitrushedelmien osalta jäämien enimmäismäärä voi olla suurempi, mikä heijastaisi 2,4-D:n käyttöä joissakin kolmansissa maissa. On toimitettu tietoja, joiden mukaan nämä jäämät eivät aiheuta riskiä kuluttajille yhteisössä.
(8) Asiaan liittyviä direktiivien 76/895/ETY, 86/362/ETY, 86/363/ETY ja 90/642/ETY liitteitä olisi sen vuoksi muutettava vastaavasti.
(9) Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON ANTANUT TÄMÄN DIREKTIIVIN:
1 artikla
Poistetaan direktiivin 76/895/ETY liitteessä II olevat metyyliparationia koskevat tiedot.
2 artikla
Lisätään direktiivin 86/362/ETY liitteessä II olevaan A osaan seuraavat rivit:
TAULUKON PAIKKA "
3 artikla
Lisätään direktiivin 86/363/ETY liitteessä II olevaan B osaan seuraavat rivit:
TAULUKON PAIKKA "
4 artikla
Muutetaan direktiivin 90/642/ETY liite II seuraavasti:
1) Lisätään direktiivin 90/642/ETY liitteeseen II tämän direktiivin liitteessä esitetyt torjunta-ainejäämien enimmäismäärät.
2) Muutetaan torjunta-aineen 2,4-D (2,4-D:n ja sen estereiden summa 2,4-D:nä ilmaistunjäämien enimmäismäärät sitrushedelmissä tasolle 1 (p) mg/kg.
5 artikla
Jäsenvaltioiden on annettava ja julkaistava tämän direktiivin noudattamisen edellyttämät säännökset viimeistään 30 päivänä marraskuuta 2004 lukuun ottamatta 4 artiklan 2 kohdassa olevaa säännöstä, joka jäsenvaltioiden on annettava ja julkaistava viimeistään 31 päivänä maaliskuuta 2004. Niiden on ilmoitettava näistä toimenpiteistä komissiolle viipymättä.
Niiden on sovellettava näitä säännöksiä 1 päivästä joulukuuta 2004 lukuun ottamatta 4 artiklan 2 kohdassa olevaa säännöstä, jota on alettava soveltaa 1 päivään huhtikuuta 2004 mennessä.
Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
6 artikla
Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
7 artikla
Tämä direktiivi on osoitettu kaikille jäsenvaltioille.
Tehty Brysselissä 5 päivänä joulukuuta 2003.

Labels: 0
17
20
6